
Tribunalul Dâmboviţa

Sediul:Calea Bucureşti, nr. 3, Mun.Târgovişte

Tel.: 0245/612344

Fax: 0245/611893

9615/A/20.10.2015
COMUNICAT DE PRESĂ

Pentru a celebra Ziua Europeană a Justiţiei Civile, Tribunalul Dâmboviţa organizează vineri, 23 octombrie 2015, între orele 11.00-14.00,  la  sediul său situat în Târgovişte, Calea Bucureşti, nr. 3, Ziua Uşilor Deschise.
Ziua Europeană a Justiţiei Civile, organizată în Europa la iniţiativa Consiliului Europei şi a Comisiei Europene, are ca scop informarea cetăţenilor cu privire la drepturile pe care le au şi furnizarea informaţiilor necesare exercitării lor, în vederea corectei înţelegeri a sistemului judiciar. 
Tribunalul Dâmboviţa îşi deschide uşile pentru elevi, studenţi, jurnalişti, reprezentanţi ai societăţii civile şi pentru toţi cei interesaţi să cunoască specificul activităţii instanţelor, dorind să reamintească tuturor că justiţia este un serviciu public transparent şi că accesul la justiţie este liber.

 Cu această ocazie vor fi vizitate compartimentele de specialitate, cu prezentarea atribuţiilor acestora, se va explica circuitul unui dosar, precum şi etapele procesuale până la soluţionarea unei cauze şi, totodată, participanţilor le vor fi oferite modele de diverse cereri, broşuri transmise de Consiliul Superior al Magistraturii şi broşuri de prezentare a instanţei.

La aceeaşi dată, Tribunalul Dâmboviţa în colaborare cu Centrul de Cercetări în Ştiinţe Sociale din cadrul Facultăţii de Drept şi Ştiinţe Administrative organizează conferinţa „INTERFERENŢE ÎNTRE CODUL MUNCII, LEGEA FUNCŢIONARILOR PUBLICI ŞI ALTE LEGI SPECIALE”, ce se va desfăşura în Amfiteatrul Institutului de Cercetări al Universităţii Valahia, situat în Târgovişte, Aleea Sinaia, Nr. 13, judeţul Dâmboviţa.
PURTĂTOR DE CUVÂNT,
Judecător Narcis Erculescu

